384 



tilsidst aldeles; de derimod, som hver Dag fik Diatoméer 

 og Infusorier ned til sig, trivedes fortrinlig, de bleve 

 fuldt proppede med Korn og derfor ganske mørkegule, 

 og Hulrum dannedes overalt i Massen. Medens Strøm- 

 ningerne og Bevægelserne bleve mattere og langsommere 

 hos de sultede Exemplarer, og det hele Slimnet simplere 

 og mindre forgrenet, bleve de kraftigere og hurtigere hos 

 de rigelig nærede. Det er altsaa en æggehvide agtig 

 Slim, som fremviser alle Ernæringsfænomener i en 

 levende Organisme. 



Det er endelig en Slimmasse, der er i Besiddelse af 

 Modtagelighed for ydre Indtryk. Kommer et 

 fremmed Legeme, navnlig et bevæget, i Berøring med en 

 af Slimstrængene, strømmer Slimen strax stærkere til, og 

 er det f. Ex. et Infusionsdyr, bliver det i faa Øjeblikke 

 omflydt af Slim og optaget i den store Slimmasse for 

 der at fordøjes. (I Fig. 1, E ses flere saadanne inde- 

 sluttede i Slimen, og foroven bliver et netop grebet af 

 den.) Herved er tillige at mærke, at man paa andre 

 lignende Organismer har iagttaget, at Slimen ved første 

 Berøring ligesom lammer Infusionsdyret og stanser alle 

 dets Bevægelser. 



Bliver Slimlegemet derimod voldsommere irriteret, 

 f. Ex. med en Naal, da trækkes alle Arme ind, og det 

 hele bliver en uregelmæssig sammenhængende Slimklump, 

 der holder sig rolig en Stund ; men derpaa strækkes en 

 Arm ud saa hist, saa her, og efter nogen Tids Forløb 

 er det hele Slimnet udfoldet igjen, ganske som om det 

 havde været et af de Insekter eller andre Dyr, der »ligge 

 døde«, naar man foruroliger dem. 



Hack el har endog gjort det Experiment at skære 

 et Exemplar i flere Stykker; disse trak sig da sammen. 



